ITDเซ็นรับงานบังคลาเทศ3.8หมื่นล้าน
บริษัท อิตาเลียนไทย ดีเวล๊อปเมนต์ เซ็นรับงานบังคลาเทศ3.8หมื่นล้านบาท ก่อสร้างโครงการ Dhaka Elevated Expressway&nbsp;&nbsp; PPP Project
27 ม.ค. 2554

บริษัท อิตาเลียนไทย ดีเวล๊อปเมนต์ เซ็นรับงานบังคลาเทศ3.8หมื่นล้านบาท ก่อสร้างโครงการ Dhaka Elevated Expressway   PPP Project 
บริษัท อิตาเลียนไทย ดีเวล๊อปเมนต์ (ITD) ได้ร่วมลงนาม กับ กระทรวงคมนาคม  รัฐบาล สาธารณรัฐประชาชนบังคลาเทศ เพื่อก่อสร้างโครงการ Dhaka Elevated Expressway    PPP Project มูลค่างานประมาณ 38,044.98 ล้านบาท เมื่อวันที่ 19 ม.ค.2554 ที่ผ่านมา 
สำหรับโครงการทางพิเศษยกระดับนี้ คาดว่าจะใช้ระยะเวลาก่อสร้าง 42 เดือน และมีอายุสัมปทาน 25 ปี รวมระยะเวลาก่อสร้าง โดยบริษัทจะต้องจัดตั้งและจดทะเบียน Project Company เพื่อเป็นบริษัทฯตัวแทนผู้รับสัมปทาน ตามกฎหมายของประเทศสาธารณรัฐประชาชนบังคลาเทศ และบริษัทฯจะเป็นผู้รับเหมาก่อสร้างเอง
ทั้งนี้ โครงการนี้  เกิดขึ้นมา เพื่อลดปัญหาการจราจร และเพิ่มศักยภาพในการให้การบริการ การคมนาคมในบริเวณเขตเมืองธากา ที่มีปัญหาสภาพการจราจรหนาแน่นและคับคั่งสูง 
ด้านราคาหุ้น ITD เช้าวันที่ 27 ม.ค.  ปรับตัวขึ้น มาซื้อขายบริเวณ 3.94บาท  +0.12บาทคิดเป็น 3.14% ขานรับข่าวการได้รับงานใหญ่ครั้งนี้ ส่งผลให้บริษัทมีงานในมือมูลค่าสูงกว่า 1 แสนล้านบาท